Styremøte 28/10-2009
Sak 1. Gavekort Tandem
Det har kommet inn forespørsler om å få igjen penger for ubrukte gavekort.

Vedtak: Vi refunderer ikke ubrukte gavekort men pga. det dårlige flyværet i år tillater vi at kort utgått på dato
brukes neste år. Reglene for gavekort må gjøres tydeligere på hjemmesiden og på gavekortet. 
Morten svaret på den forespørselen vi har fått.
Sak 2. Lagring av kurs HG inne i klubbhuset
Etter en vurdering av planen om å bygge en kasse inne i klubbhuset som også kan brukes som sitteplasser
har vi funnet at en slik medfører ekstra komplikasjoner med flytting av elektrisk anlegg pluss at en kasse 
som har plass til våre kursvinger blir så dyp at den ikke får god ryggstøtte.

Vedtak: Vi går bort fra bygging av en kasse og bruker oppheng på tak eller vegg slik som sommeroppbevaringen 
på baksiden av klubbhuset bruker. Morten og Jan følger opp dette.

Sak 3. Planlagte aktiviteter høsten 2009
	Vi har ikke gjennomført pakking av nødskjerm og sikkerhetsseminar i år.
	
	Vedtak: Pakking av nødskjerm blir utsatt til våren pga. vinterlagringen. Sikkerhet blir tatt opp i forbindelse med 
	julebordet som blir arrangert lørdag 12/12. Styret fungerer som julebordskomite.

Sak 4. Kiosken på klubbhuset
Noen har tatt pengeskrinet i kiosken vår. Tidligere sleit vi med svinn fra skrinet, men dette bedret seg da skrinet ble 
holdt låst og folk ikke fikk muligheten til å veksle penger i skrinet. Men nå har altså noen tatt med seg hele pengeskrinet i tidsrommet 7/9-18/9.
Vi har telt opp varene og balansert dette mot kvitteringer for innkjøp. Dette gir en manko på ca. 2000,- for kiosken. 
Dette inkluderer ikke kaffesalget og ut ifra antall kaffeglass som er gitt som gave/innkjøpt estimerer vi dette til ca1000,- i år.
Dessuten er det blitt borte 600,- fra boksen med nøkler og de siste depositumene for nøkler. Total ca. 3600,- 

Vedtak: Vi slutter med kiosken

Sak 5. Styrets Sammensetning
	Pågrunn av krav i klubbens vedtekter for at medlemmer skal være valgbare til styret må styresammensetningen endres.

	Den nye sammensetningen blir :
Leder : 		Stig Rune Søberg
Kasserer : 	Morten Bakken
Sekretær : 	Dag-Steinar Johnsen
Varamedlemm :	Jan Reppe

Sak 6. Dugnad 1/1 - 2010
Vi regner med at Robert forsatt jobber på Bunnpris Jakobsli ved nyttår slik at vi får stille med 8 stykker på varetelling 1/1 kl.12.

Vedtak: Vi baserer det i utgangspunktet på frivillige og legger ut påmelding på hjemmesiden

Sak 7. PG Kurs
Vårens PG kurs starter 6/3

Møtet er hevet.
Referent: Dag-Steinar Johnsen